**ROMÂNIA**

**JUDEŢUL MUREŞ**

**MUNICIPIULUI TÂRGU MUREŞ**

**Direcția D.P.F.I.R.U.R.P.L, SPFI**

**Nr.** **20.328/21.03.2023**

**R E F E R A T DE URGENTARE**

**vizând susținerea în regim de urgență privind aprobarea proiectului**

**„****Dotarea cu mobilier, materiale didactice și echipamente digitale a unităților de învățământ preuniversitar din municipiul Târgu Mureș.” in cadrul apelurilor de proiecte cu titlul PNRR/2022/C15/MEDU/I9./I11./I13./I14 -Dotarea cu mobilier, materiale didactice și echipamente digitale a unităților de învățământ preuniversitar și a unităților conexe**

Obiectivul general al PNRR este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență. Obiectivul specific al PNRR este de a atrage fondurile puse la dispoziție de Uniunea Europeană prin *NextGeneration EU*1, în vederea atingerii jaloanelor și a țintelor în materie de reforme și investiții.

Prin intermediul componentei **Componenta C15-** Educație, se abordează creșterea capacității de reziliență a sistemului educațional prin modernizarea infrastructurii educaționale și a dotării aferente, în corelare cu nevoile prezente și viitoare ale pieței forței de muncă, în vederea asigurării participării la un proces educațional de calitate, modern și incluziv. În cadrul componentei sunt prevăzute optsprezece investiții susținute de șapte reforme, menite să sprijine investițiile, în învățământul preuniversitar de stat

Municipiul Târgu Mureș a elaborat cererea de finanțare pentru proiectul „Dotarea cu mobilier, materiale didactice și echipamente digitale a unităților de învățământ preuniversitar, din municipiul Târgu Mureș”, în valoare totală de **48.404.974,59 lei.** Cererea de finanțare a fost elaborat pe baza Analizelor de nevoi prezentate de către cele 32 de unități de învățământ din Municipiul Târgu Mureș care și-au manifestat dorința de a depune proiectul.

Calendarul depunerii cererilor de finanţare conform Ghidului specific -Dotarea cu mobilier, materiale didactice și echipamente digitale a unităților de învățământ preuniversitar și a unităților conexe Modificat prin Corrigendumul nr. 1 aprobat prin OME nr. 3674/14.02.2023 și OME nr.3848/14.03.2023

Prima rundă de atragere de fonduri

- Începerea depunerii de proiecte: 19 decembrie 2022 ora 9.00,

- Încheiere sesiune: 29 martie 2023 ora 17.00

Prima rundă de atragere de fonduri este un apel deschis tuturor UAT-urilor, și este unul competitiv, cu termen limită de depunere.

Având în vedere cele prezentate mai sus s-au făcut demersurile din partea Municipiului Târgu Mureș pentru a putea fi depusă cererea de finanțare din această etapă. Pentru ca această cerere de finanțare să poată fi depusă solicităm aprobarea de urgență a Hotărârii privind aprobarea proiectului „Dotarea cu mobilier, materiale didactice și echipamente digitale a unităților de învățământ preuniversitar din municipiul Târgu Mureș.” in cadrul apelurilor de proiecte cu titlul PNRR/2022/C15/MEDU/I9./I11./I13./I14 -Dotarea cu mobilier, materiale didactice și echipamente digitale a unităților de învățământ preuniversitar și a unităților conexe

**DPFIRURPL SPFI**

**Director Șef Serviciu**

**Costașuc Irma Ijac Dana**

Întocmit: Consilier superior

Sztancs Erzsebet